pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-1 ต.ค. นี้ บขส. พร้อมเปิดให้บริการเส้นทาง กรุงเทพฯ  - ดอนสัก - เกาะพะงัน วันละ 2 เที่ยว
วันจันทร์ที่ 26 กันยายน 2565
1 ต.ค. นี้ บขส. พร้อมเปิดให้บริการเส้นทาง กรุงเทพฯ  - ดอนสัก - เกาะพะงัน วันละ 2 เที่ยว
หลังหยุดวิ่งให้บริการเนื่องจากสถานการณ์ COVID-19
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า บขส. จะกลับมาเปิดให้บริการเดินรถในเส้นทาง กรุงเทพฯ - ดอนสัก - เกาะพะงัน ตั้งแต่วันที่ 1 ตุลาคม 2565 ด้วยรถปรับอากาศชั้น 1 หรือรถมาตรฐาน ม.1 (ข) โดยให้บริการวันละ 2 เที่ยววิ่ง (ไป - กลับ) เวลาต้นทางรถออกจาก สถานีขนส่งผู้โดยสารกรุงเทพ (หมอชิต 2) เวลา 17.45 น. และเข้ารับผู้โดยสารที่สถานีขนส่งผู้โดยสารกรุงเทพ (บรมราชชนนี) หรือสายใต้ใหม่ เวลา 18.30 น. และเวลาปลายทาง รถออกจาก เกาะพะงัน เวลา 17.00 น. อัตราค่าโดยสาร 616 บาท (ไม่รวมค่าเรือโดยสาร)
ทั้งนี้ ที่ผ่านมาเส้นทางดังกล่าว ได้รับผลกระทบจากสถานการณ์การแพร่ระบาดของโรคติดเชื้อไวรัส COVID-19 ทําให้ผู้โดยสารลดน้อยลง ประกอบกับ ปัญหาเวลาการเดินทางข้ามเรือไปเกาะพะงัน ไม่สอดคล้องกับเวลาเดินรถของ บขส. จึงต้องหยุดให้บริการในเส้นทางดังกล่าวชั่วคราว
สําหรับการเปิดให้บริการอีกครั้ง บขส. มั่นใจว่าจะมีผู้ใช้บริการเพิ่มมากขึ้น เนื่องจากเส้นทางดังกล่าวเป็นเส้นทางท่องเที่ยว ประกอบกับสถานการณ์ COVID-19 คลี่คลายลงแล้ว และประชาชนมีการปรับตัวสู่ชีวิตวิถีใหม่ (New Normal) มากขึ้น
ผู้ใช้บริการสามารถจองตั๋ว บขส. ล่วงหน้า ผ่านช่องทางออนไลน์ Application: E-Ticket และ Website บขส. www.transport.co.th ร้าน 7-Eleven เคาน์เตอร์เซอร์วิส ทุกสาขา หรือตัวแทนจําหน่ายตั๋วของ บขส. รวมทั้งสามารถใช้สิทธิ์โครงการ “คนละครึ่ง” ชําระค่าโดยสาร บขส. ผ่านแอปพลิเคชัน “เป๋าตัง” ได้ที่เคาน์เตอร์จําหน่ายตั๋วของ บขส. ตามเงื่อนไขที่กําหนด สอบถามรายละเอียดเพิ่มเติมได้ที่ ช่องจําหน่ายตั๋วรถโดยสารของ บขส. ทั่วประเทศ หรือ Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-ผู้ว่าฯ สมุทรสงคราม มอบอุปกรณ์ในการแต่งกายสำหรับชุดลูกเสือ เนตรนารี ให้กับนักเรียนที่ขาดแคลน จำนวน 266 ราย
วันศุกร์ที่ 30 กันยายน 2565
ผู้ว่าฯ สมุทรสงคราม มอบอุปกรณ์ในการแต่งกายสําหรับชุดลูกเสือ เนตรนารี ให้กับนักเรียนที่ขาดแคลน จํานวน 266 ราย
ผู้ว่าฯ สมุทรสงคราม มอบอุปกรณ์ในการแต่งกายสําหรับชุดลูกเสือ เนตรนารี ให้กับนักเรียนที่ขาดแคลน จํานวน 266 ราย
วันนี้ (30 ก.ย. 65) ที่หอประชุมองค์การบริหารส่วนจังหวัดสมุทรสงคราม นายขจร ศรีชวโนทัย ผู้ว่าราชการจังหวัดสมุทรสงคราม นายกเหล่ากาชาดจังหวัด เป็นประธานมอบอุปกรณ์ในการแต่งกายสําหรับชุดลูกเสือเนตรนารี ให้กับนักเรียน ที่ขาดแคลนสังกัดองค์กรปกครองส่วนท้องถิ่น โดยมี นายศิริศักดิ์ ศิริมังคะลา,นายกรกฎ วงษ์สุวรรณ รองผู้ว่าราชการจังหวัดฯ นางณัฐสุดา วงษ์สุวรรณ รองนายกเหล่ากาชาดจังหวัดฯ ,หัวหน้าส่วนราชการ ร่วมมอบอุปกรณ์ในการแต่งกายสําหรับชุดลูกเสือ เนตรนารี ให้กับนักเรียนที่ครอบครัวขาดแคลน จํานวน 266 คน จากโรงเรียนในสังกัดเทศบาล จํานวน 7 แห่ง โดยการสนับสนุนงบประมาณจากกองทุนจังหวัดสมุทรสงคราม จํานวน 246,125 บาท
ผู้ว่าราชการจังหวัดสมุทรสงคราม กล่าวว่า จังหวัดสมุทรสงคราม ได้มอบหมายให้สํานักงานส่งเสริมการปกครองท้องถิ่นจังหวัดสมุทรสงคราม ดําเนินการสํารวจนักเรียนในสังกัดจังหวัดสมุทรสงครามที่ผู้ปกครองมีฐานะยากจนขัดสน ไม่สามารถดําเนินการจัดหาชุดลูกเสือและเนตรนารีให้แก่บุตรหลานได้ โดยทําการสํารวจข้อมูล พบว่า มีนักเรียนกลุ่มเป้าหมายดังกล่าว จํานวน 266 ราย ที่ผ่านได้ให้กับนักเรียนในสังกัดสํานักงานศึกษาธิการจังหวัดฯ จํานวน 321 ราย ซึ่งการแต่งกายด้วยชุดลูกเสือและเนตรนารีนั้นมีความสําคัญ รวมทั้งเป็นการปลูกฝังความรัก ความภาคภูมิใจในความเป็นลูกเสือและเนตรนารี ชุดลูกเสือเป็นเครื่องแบบพระราชทานจากพระบาทสมเด็จพระมงกุฎเกล้าเจ้าอยู่หัว พระราชบิดาแห่งกิจการลูกเสือไทย ซึ่งเป็นประโยชน์ต่อการปลูกฝังอุดมการณ์ลูกเสือและเนตรนารี นอกจากนี้ได้มีการมอบวัสดุประกอบอาชีพครัวเรือนเป้าหมายตามความถนัดและความต้องการของครัวเรือนที่ตกเกณฑ์ในระบบ TPMAP มิติรายได้ จํานวน 8 ครัวเรือน
ที่มา สปชส.จังหวัดสมุทรสงคราม
รัฐบาลไทย-ข่าวทำเนียบรัฐบาล-ครม.อนุมัติ โครงการก่อสร้างปรับปรุงขยาย และการบริหารจัดการลดน้ำสูญเสีย และโครงการก่อสร้างปรับปรุงกิจการประปา อปท. 19 โครงการ ป้องกันปัญหาน้ำไม่เพียงพอและความต้องการใช้น้ำ
วันอังคารที่ 11 ตุลาคม 2565
ครม.อนุมัติ โครงการก่อสร้างปรับปรุงขยาย และการบริหารจัดการลดน้ําสูญเสีย และโครงการก่อสร้างปรับปรุงกิจการประปา อปท. 19 โครงการ ป้องกันปัญหาน้ําไม่เพียงพอและความต้องการใช้น้ํา
ครม.อนุมัติ โครงการก่อสร้างปรับปรุงขยาย และการบริหารจัดการลดน้ําสูญเสีย และโครงการก่อสร้างปรับปรุงกิจการประปา อปท. 19 โครงการ ป้องกันปัญหาน้ําไม่เพียงพอและความต้องการใช้น้ําใน 10 ปีข้างหน้า คาดแล้วเสร็จสามารถให้บริการผู้ใช้น้ําเพิ่มอีกกว่า 1แสนราย
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่าที่ประชุมคณะรัฐมนตรี (ครม.) เมื่อวันที่ 11 ตุลาคม 2565 มีมติอนุมัติวงเงินงบประมาณรวมทั้งสิ้น 6,077.808 ล้านบาท ให้กระทรวงมหาดไทยดําเนินโครงการเพื่อการพัฒนาปี 2564 ของการประปาส่วนภูมิภาค (กปภ.) เพื่อเพิ่มประสิทธิภาพของระบบผลิตน้ําระบบส่งน้ํา และระบบจ่ายน้ําประปา ให้สามารถบริการน้ําประปาแก่ประชาชนได้เพิ่มขึ้นในอนาคตอย่างพอเพียง รวมทั้งเพื่อบริหารจัดการลดน้ําสูญเสียในระบบผลิต - จ่ายให้เป็นไปตามเป้าหมาย และใช้ทรัพยากรที่มีอยู่อย่างจํากัดได้อย่างมีประสิทธิภาพ รวมทั้งสิ้น 19 โครงการประกอบด้วย (1) โครงการก่อสร้างปรับปรุงขยาย และการบริหารจัดการลดน้ําสูญเสีย จํานวน 16โครงการ และ (2) โครงการ ก่อสร้างปรับปรุงกิจการประปาองค์การปกครองส่วนท้องถิ่น (อปท.) จํานวน 3 โครงการ
น.ส.ทิพานัน กล่าวว่า ทั้งนี้เนื่องจากปัญหาระบบน้ําดิบ เช่น แหล่งน้ําดิบในบางพื้นที่ไม่มีคุณภาพ ปัญหาระบบผลิตน้ํา อาทิ ประชากรและครัวเรือนในแต่ละพื้นที่ มีอัตราเพิ่มขึ้นทุกปีอย่างต่อเนื่อง ซึ่งกําลังการผลิตน้ําที่มีอยู่ ไม่สามารถรองรับความต้องการใช้น้ําใน 10 ปีข้างหน้าได้ โดยอยู่ระหว่างการจัดหาที่ดินเพื่อก่อสร้างสถานีสูบน้ําดิบ สถานีผลิตน้ํา และสถานีจ่ายน้ําแห่งใหม่จํานวน 12 แห่ง ได้แก่ สาขาทุ่งสง/ เชียงราย/ นครพนม /ปักธงชัย – โชคชัย/ แพร่ - เด่นชัย (สูงเม่น)/โพนทอง/บ้าเหน็จณรงค์/ปากพนัง/ ชัยบาดาล - (สระโบสถ์)/ศรีเชียงใหม่/เกาะพงัน/มหาชนะชัย และก่อสร้างบนที่ดินเดิมทั้งหมด 7 แห่ง ได้แก่สาขาเชียงคาน/กบินทร์บุรี/บ้านดุง - (เพ็ญ-บ้านธาตุ) - (บ้านม่วง)/บ้านผือ - (กลางใหญ่) - (น้ําโสม) - (กุดจับ)/ ชุมพร/บ้านฉาง/พนมสารคาม
น.ส.ทิพานัน กล่าวว่า เมื่อก่อสร้างแล้วเสร็จจะสามารถให้บริการผู้ใช้น้ําเพิ่มอีก 104,800 ราย ซึ่งจะช่วยให้ประชาชนในเขตพื้นที่จําหน่ายน้ําของโครงการได้รับบริการน้ําสะอาดที่มีคุณภาพและปริมาณ เพียงพอสําหรับใช้เพื่อการอุปโภค บริโภค ในส่วนของงบประมาณที่ประชุมครม.ได้เสนอให้ กปภ.พิจารณาใช้จ่ายเงินลงทุนจากเงินรายได้เป็นลําดับแรก และหากมีความจําเป็นต้องกู้เงิน ให้ กปภ. ดําเนินการตามความเห็นของกระทรวงการคลัง โดยพล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้มีข้อสั่งการให้ดําเนินโครงการด้วยความสุจริต โปร่งใสเป็นธรรม มีประสิทธิภาพ สามารถตรวจสอบได้ทุกขั้นตอน
รัฐบาลไทย-ข่าวทำเนียบรัฐบาล-กรมชลประทานเดินหน้าป้องกันน้ำท่วมเพชรบุรีส่งเรือขุดลอกลุยคลองบางจากช่วย4อำเภอ
วันเสาร์ที่ 29 ตุลาคม 2565
กรมชลประทานเดินหน้าป้องกันน้ําท่วมเพชรบุรีส่งเรือขุดลอกลุยคลองบางจากช่วย4อําเภอ
กรมชลประทานเดินหน้าป้องกันน้ําท่วมเพชรบุรีส่งเรือขุดลอกลุยคลองบางจากช่วย4อําเภอ นายกอบต.ขอบคุณ “เฉลิมชัย-อลงกรณ์-กรมชลฯ” ทําไวทําจริงร้องขอ 48 ชั่วโมงลงมือทันที
วันนี้ (28 ต.ค.) นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ นําทีมชลประทานเพชรบุรีและคณะทํางานเพชรบุรีโมเดล ลงพื้นที่ติดตามความคืบหน้าการขุดลอกผักตบชวาและวัชชพืชในคลองบางจากโดยเรือขุดลอกของกรมชลประทาน โดยมีนายวิชา ทองยืน นายกอบต.บางจาก นางพรนภา คนคล่อง รองนายกอบต. ปลัดอบต. และสมาชิดอบต. ให้การต้อนรับ ร่วมลงพื้นที่ โดยนายก อบต.ตําบลบางจาก ได้กล่าวขอบคุณ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ และกรมชลประทาน ที่ส่งเรือขุดลอกมาดําเนินการอย่างรวดเร็วภายใน 2 วันหลังจากแจ้งปัญหาคลองบางจาก ให้ที่ปรึกษารัฐมนตรีเกษตรฯ ทราบซึ่งเป็นคลองที่รับน้ํามาจากอําเภอท่ายาง อําเภอบ้านลาด อําเภอเมืองและอําเภอบ้านแหลม โดยก่อนหน้านี้มีผักตบชวาและวัชชพืชจํานวนมากกีดขวางทางน้ําทําให้หวั่นวิตกว่าหากมีพายุฝนตกหนักในจังหวัดเพชรบุรีจะทําให้น้ําท่วมพื้นที่การเกษตรและชุมชนหมู่บ้านที่คลองบางจากไหลผ่านโดยเฉพาะตําบลหัวสะพาน ตําบลวังตะโก ตําบลบางจาก และคําบลบางครก เพราะส่วนใหญ่เพชรบุรีจะเกิดน้ําท่วมช่วงปลายเดือนตุลาคมถึงกลางเดือนพฤศจิกายน
นายอลงกรณ์ ได้ขอบคุณและให้กําลังใจเจ้าหน้าที่ผู้ปฏิบัติงานบนเรือโป๊ะบรรทุกรถแบคโค พร้อมกับมอบหมายนายเจษฎา สาระ ผู้อํานวยการสถานีพัฒนาที่ดินเพชรบุรี ขยายผลน้ําผักตบชวาที่ขุดลองผลิตเป็นปุ๋ยหมักและให้ว่าที่ ร้อยตรี อาณัติ หุ่นหลา เกษตรจังหวัดเพชรบุรีสร้างการรับรู้ในการใช้ปุ๋ยหมักที่ผลิตได้ไปใช้ประโยชน์ในไร่นาเป็นการลดต้นทุนการผลิตตามแนวทางBCG Modelของรัฐบาลและนโยบายส่งเสริมการใช้ปุ๋ยหมักปุ๋ยคอกปุ๋ยอินทรีย์ของรัฐมนตรีเกษตรฯ.
รัฐบาลไทย-ข่าวทำเนียบรัฐบาล-นายกฯ เคารพคำวินิจฉัยของศาลรัฐธรรมนูญ พร้อมขอบคุณพี่น้องประชาชนสำหรับกำลังใจและความปรารถนาดีที่มอบให้มาโดยตลอด
วันศุกร์ที่ 30 กันยายน 2565
นายกฯ เคารพคําวินิจฉัยของศาลรัฐธรรมนูญ พร้อมขอบคุณพี่น้องประชาชนสําหรับกําลังใจและความปรารถนาดีที่มอบให้มาโดยตลอด
นายกฯ เคารพคําวินิจฉัยของศาลรัฐธรรมนูญ พร้อมขอบคุณพี่น้องประชาชนสําหรับกําลังใจและความปรารถนาดีที่มอบให้มาโดยตลอด
วันนี้ (30 ก.ย.65) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม แสดงความเคารพต่อคําวินิจฉัยของศาลรัฐธรรมนูญ และขอขอบคุณพี่น้องประชาชนทุกคน สําหรับกําลังใจและความปรารถนาดี ที่มอบให้โดยตลอด
นายอนุชาฯ กล่าวต่อไปว่า ตลอดระยะเวลาหนึ่งเดือนที่ผ่านมา ถือเป็นโอกาสที่ พลเอก ประยุทธ์ ฯ ได้พิจารณาและตระหนักมากขึ้นว่าจะต้องใช้เวลาอันมีค่า ที่มีอยู่อย่างจํากัดของรัฐบาล ในการติดตามและผลักดันโครงการสําคัญต่างๆ มากมาย ที่ได้ริเริ่มเอาไว้ ให้เดินหน้าและเสร็จสมบูรณ์ สร้างความเจริญก้าวหน้าให้กับบ้านเมือง และสร้างอนาคตให้กับลูกหลานของเรา โดยจะใช้ความพยายามอย่างยิ่งยวด และใช้ศักยภาพอย่างเต็มที่ มุ่งมั่นในภารกิจการพลิกโฉมประเทศ ตามกลยุทธ์ 3 แกน ที่ได้เคยกล่าวไว้ ให้สําเร็จเป็นรูปธรรมโดยเร็วที่สุด โดยเฉพาะอย่างยิ่ง การขับเคลื่อนเพื่อยกระดับโครงสร้างพื้นฐานที่สําคัญๆ ของประเทศให้เสร็จสมบูรณ์ เพื่อพลิกโฉมประเทศไทย และนําพาประเทศ ให้ก้าวไปสู่ยุคทองแห่งความเจริญรุ่งเรืองของคนไทยทุกคน ในวันข้างหน้าสืบเนื่องไป
-----------------
รัฐบาลไทย-ข่าวทำเนียบรัฐบาล-รมว.พม. สั่ง พมจ.ทุกจังหวัด ตรวจเข้มสถานสงเคราะห์เด็กเอกชนทั่วประเทศ หวั่นเกิดเหตุซ้ำ
วันศุกร์ที่ 4 พฤศจิกายน 2565
รมว.พม. สั่ง พมจ.ทุกจังหวัด ตรวจเข้มสถานสงเคราะห์เด็กเอกชนทั่วประเทศ หวั่นเกิดเหตุซ้ํา
รมว.พม. สั่ง พมจ.ทุกจังหวัด ตรวจเข้มสถานสงเคราะห์เด็กเอกชนทั่วประเทศ หวั่นเกิดเหตุซ้ํา
วันนี้ (3 พ.ย. 65) นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า การช่วยเหลือเด็กในสถานสงเคราะห์เอกชนแห่งหนึ่งที่จังหวัดสมุทรสงครามนั้น กระทรวง พม. ได้ดําเนินการโดยยึดเด็กเป็นศูนย์กลาง เด็กต้องปลอดภัย และประชาชนต้องมั่นใจได้ว่าการดูแลเด็กที่มีอยู่ทั่วประเทศจะต้องได้มาตรฐาน และเด็กจะต้องได้รับการดูแลอย่างถูกต้องตามกฎหมายและมนุษยธรรมด้วย ขณะนี้ เราจะยังไม่บอกว่าใครถูกใครผิด แต่อาจจะมีจุดอ่อนที่จะต้องแก้ไขในเรื่องของการดูแลสถานสงเคราะห์เอกชน ซึ่งกฎหมายที่กํากับดูแลอยู่กันคนละกระทรวง แต่กระทรวง พม. จะไม่หนีความรับผิดชอบ ไม่ว่าเด็กจะอยู่ที่ไหน เพราะเด็กจะต้องได้รับการดูแลอย่างปลอดภัย เป็นเด็กที่มีทักษะครบ มีความฉลาดในทุกมิติ รวมไปถึงการมีศีลธรรมและจริยธรรมด้วย ทั้งนี้ การช่วยเหลือและคุ้มครองเด็กดังกล่าวเป็นการบูรณาการร่วมกันกับทางจังหวัดนําโดยผู้ว่าราชการจังหวัดสมุทรสงคราม เจ้าหน้าที่ตํารวจ และกระทรวง พม. นําโดยปลัดกระทรวง พม. และอธิบดีกรมกิจการเด็กและเยาวชน ที่ได้ลงพื้นที่ด้วยตนเอง
นายจุติ กล่าวต่อไปว่า เหตุการณ์ที่เกิดขึ้นกับเด็กในครั้งนี้ มีพระราชบัญญัติคุ้มครองเด็ก พ.ศ. 2546 ที่กระทรวง พม. จะต้องรับผิดชอบและต้องแก้ไขปัญหา ซึ่งในวันนี้ตนได้มอบนโยบายให้กับพัฒนาสังคมและความมั่นคงของมนุษย์จังหวัด (พมจ.) ทุกจังหวัดดําเนินการตรวจสอบสถานสงเคราะห์เอกชนในพื้นที่ทั่วประเทศ ว่าได้รับใบอนุญาตและได้มาตรฐานหรือไม่ รวมถึงสถานสงเคราะห์ผู้สูงอายุเอกชนด้วย ซึ่งเราต้องเข้าไปแก้ไขให้ถูกต้อง ได้มาตรฐาน และอาจจะต้องใช้ผู้ดูแลมืออาชีพที่ได้รับการฝึกจากกระทรวง พม. เพื่อป้องกันไม่ให้เกิดเหตุในลักษณะนี้ขึ้นอีก ส่วนอํานาจการปิดสถานสงเคราะห์เด็กเอกชนเป็นอํานาจของผู้ว่าราชการจังหวัด โดยทํางานเป็นคณะทํางานร่วมกันหลายหน่วยงานที่เกี่ยวข้อง
นายจุติ กล่าวเพิ่มเติมว่า สําหรับการจะแยกเด็กที่เหลือออกมาจากสถานสงเคราะห์เอกชนดังกล่าวนั้น เด็กคนไหนที่มีพ่อแม่อยู่ เราต้องติดต่อพ่อแม่ของเด็กก่อน เพื่อสอบถามการตัดสินใจว่าจะเอาลูกกลับไปอยู่ด้วยหรือไม่ ส่วนเด็กที่ไม่มีพ่อแม่ เราต้องดูแลตามพระราชบัญญัติคุ้มครองเด็ก พ.ศ. 2546 แต่อย่างไรก็ตาม กระทรวง พม. ยึดผลประโยชน์ของเด็กเป็นสําคัญ
รัฐบาลไทย-ข่าวทำเนียบรัฐบาล-​รองโฆษกรัฐบาล ย้ำเตือน! ซื้อรถใหม่ตรวจสอบป้ายแดงให้ถูกต้องตามกฎหมาย หากใช้ป้ายปลอม มีโทษจำคุก 6 เดือน – 5 ปี ปรับตั้งแต่ 10,000 – 100,000 บาท หรือทั้งจำทั้งปรับ
วันอังคารที่ 1 พฤศจิกายน 2565
​รองโฆษกรัฐบาล ย้ําเตือน! ซื้อรถใหม่ตรวจสอบป้ายแดงให้ถูกต้องตามกฎหมาย หากใช้ป้ายปลอม มีโทษจําคุก 6 เดือน – 5 ปี ปรับตั้งแต่ 10,000 – 100,000 บาท หรือทั้งจําทั้งปรับ
​รองโฆษกรัฐบาล ย้ําเตือน! ซื้อรถใหม่ตรวจสอบป้ายแดงให้ถูกต้องตามกฎหมาย หากใช้ป้ายปลอม มีโทษจําคุก 6 เดือน – 5 ปี ปรับตั้งแต่ 10,000 – 100,000 บาท หรือทั้งจําทั้งปรับ
วันที่ 1 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากกรณีเซลล์บริษัทตัวแทนจําหน่ายรถแห่งหนึ่งใช้ป้ายแดงปลอมมาติดให้ลูกค้า ทําให้ถูกเจ้าหน้าที่ตํารวจจับกุมนั้น ขอย้ําเตือนผู้ซื้อรถใหม่ป้ายแดงตรวจสอบป้ายแดงให้ถูกต้องตามกฎหมาย โดยปัจจุบันมีการนําป้ายแดงปลอมมาขายผ่านออนไลน์จํานวนมาก ซึ่งการปลอมป้ายทะเบียนหรือใช้ป้ายแดงปลอมไปติดรถมีความผิดตามประมวลกฎหมายอาญา ฐานปลอมเอกสารราชการหรือใช้เอกสารราชการปลอม มีโทษถึงขั้นจําคุกตั้งแต่ 6 เดือน – 5 ปี ปรับตั้งแต่ 10,000 – 100,000 บาท หรือทั้งจําทั้งปรับ
นางสาวรัชดา กล่าวว่า จุดสังเกตป้ายแดงที่ออกโดยกรมการขนส่งทางบกอย่างถูกต้องตามกฎหมาย สามารถสังเกตได้จากตัวย่อนูน ขส ที่มุมด้านล่างขวา ต้องมีลายน้ําตราเครื่องหมายราชการกรมการขนส่งทางบก (รูปมาตุลีเทพบุตรขับรถเทียมม้า) เป็นลักษณะเฉพาะที่กําหนดไว้ในแผ่นป้ายทะเบียนรถ ซึ่งกรมการขนส่งทางบกออกให้แก่บริษัทตัวแทนจําหน่ายรถสําหรับใช้ติดรถเพื่อนํารถไปส่งให้ลูกค้า หรือนํารถไปซ่อมแซมเท่านั้น โดยแต่ละบริษัทตัวแทนจําหน่ายรถจะมีหมวดและหมายเลขป้ายแดงหมุนเวียนต้องใช้คู่กับสมุดคู่มือประจํารถและใบอนุญาตให้ใช้รถด้วย
“ขอให้ผู้ซื้อรถใหม่ป้ายแดง ตรวจสอบจํานวนวันการใช้รถขณะติดป้ายแดง ต้องไม่เกิน 30 วัน นับจากวันรับรถ หากเจ้าของรถนําป้ายแดงไปใช้เกินกว่าระยะเวลาที่กําหนดโดยไม่ดําเนินการนํารถไปจดทะเบียนให้แล้วเสร็จ ถือว่ามีความผิดตามกฎหมายว่าด้วยรถยนต์ ฐานใช้รถโดยไม่จดทะเบียนหรือใช้ป้ายแดงผิดเงื่อนไขมีโทษปรับสูงสุดไม่เกิน 10,000 บาท” นางสาวรัชดา ย้ํา
รัฐบาลไทย-ข่าวทำเนียบรัฐบาล-หนุนทุนวิจัยผลิต “เท้าเทียมไดนามิกส์” ดันเข้าสิทธิรักษาพยาบาลรัฐ ให้คนไทยได้ใช้ฟรี ยืนหยุ่น แข็งแรง คุณภาพสากล ในราคาถูกกว่า 5 เท่า
วันศุกร์ที่ 30 กันยายน 2565
หนุนทุนวิจัยผลิต “เท้าเทียมไดนามิกส์” ดันเข้าสิทธิรักษาพยาบาลรัฐ ให้คนไทยได้ใช้ฟรี ยืนหยุ่น แข็งแรง คุณภาพสากล ในราคาถูกกว่า 5 เท่า
.....
สํานักงานการวิจัยแห่งชาติ (วช.) สนับสนุนทุนวิจัยในการผลิตเท้าเทียมไดนามิกส์ ทําจากวัสดุคาร์บอนไฟเบอร์ น้ําหนักเบา แข็งแรง คุณภาพสูงมีความยืดหยุ่น งอเท้าและเก็บพลังงานในเท้าเทียมได้ ทําให้มีแรงส่งขณะเดิน ช่วยให้ผู้สวมใส่เดินในพื้นที่ขรุขระและวิ่งเหยาะ ๆ ได้ เบื้องต้นผลิตภายใต้โครงการเฉลิมพระเกียรติเนื่องในโอกาสมหามงคลพระราชพิธีบรมราชาภิเษก จํานวน 67 ขา เพื่อมอบให้ผู้พิการขาขาดตาม รพ. กว่า 13 แห่ง
.
เท้าเทียมไดนามิกส์ วิจัยและพัฒนาโดยทีมวิจัยจากคณะวิศวกรรมศาสตร์ ม.จุฬาฯ และคณะแพทยศาสตร์ศิริราช ม.มหิดล มีคุณภาพเทียบเท่าเท้าเทียมจากต่างประเทศ แต่ต้นทุนการผลิตถูกกว่าการนําเข้าถึง 5 เท่า ปัจจุบันอยู่ระหว่างเสนอให้อยู่ภายใต้สิทธิการรักษาพยาบาลของรัฐ คือ สิทธิบัตรทอง ประกันสังคม และข้าราชการ เพื่อให้คนไทยเข้าถึงได้อย่างทั่วถึง
.
อ่านเพิ่มเติม คลิก >>https://www.thaigov.go.th/news/contents/details/59756
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บีโอไอให้การต้อนรับคณะนักลงทุนจากสาธารณรัฐเกาหลี (เกาหลีใต้)
วันพฤหัสบดีที่ 6 ตุลาคม 2565
บีโอไอให้การต้อนรับคณะนักลงทุนจากสาธารณรัฐเกาหลี (เกาหลีใต้)
บีโอไอ จับมือ KOTRA (Korea Trade Investment Promotion Agency) จัดงานสัมมนา “Thailand – Korea Economic Cooperation Forum” ต้อนรับคณะนักลงทุนเกาหลีกว่า 40 รายนับเป็นคณะนักลงทุนต่างชาติกลุ่มใหญ่คณะแรกที่เดินทางเยือนไทยหลังเปิดประเทศ
วันที่ 6 ตุลาคม 2565 นายนฤตม์ เทอดสถีรศักดิ์ เลขาธิการบีโอไอ ให้การต้อนรับคณะนักลงทุนจากสาธารณรัฐเกาหลี (เกาหลีใต้) นําโดยนายคิม เท โฮ รองประธานบริหารฝ่ายความร่วมมือทางเศรษฐกิจและการค้า KOTRA (สํานักงานส่งเสริมการค้าและการลงทุนของรัฐบาลเกาหลีใต้) เข้าร่วมงานสัมมนา “Thailand – Korea Economic Cooperation Forum” โดยงานนี้ได้รับความสนใจจากนักลงทุนไทยและเกาหลีใต้ในไทยเข้าร่วมงานกว่า 350 ราย ณ โรงแรมคอนราด กรุงเทพฯ
ทั้งนี้ วันที่ 7 ตุลาคม 2565 คณะนักลงทุนเกาหลีจะเดินทางเยี่ยมชมพื้นที่ EEC และเขตนวัตกรรมระเบียงเศรษฐกิจพิเศษภาคตะวันออก (EECi) อีกด้วย
รัฐบาลไทย-ข่าวทำเนียบรัฐบาล-ก.อุตฯ ชู 38 สถานประกอบการท็อปฟอร์ม คว้ารางวัลเหมืองแร่สีเขียว
วันศุกร์ที่ 7 ตุลาคม 2565
ก.อุตฯ ชู 38 สถานประกอบการท็อปฟอร์ม คว้ารางวัลเหมืองแร่สีเขียว
กระทรวงอุตสาหกรรมจัดงาน Green Mining Award 2022 มอบรางวัลเหมืองแร่สีเขียว หนุนอุตสาหกรรมเหมืองแร่ให้เป็นมิตรต่อสิ่งแวดล้อม พร้อมยกระดับคุณภาพชีวิตประชาชนในพื้นที่ สอดรับนโยบาย “เหมืองแร่เพื่อชุมชน”
นายภานุวัฒน์ ตริยางกูรศรี รองปลัดกระทรวงอุตสาหกรรม กล่าวภายหลังเป็นประธานในพิธีมอบรางวัลเหมืองแร่สีเขียว ประจําปี 2565 หรือ Green Mining Award 2022 ว่า กระทรวงอุตสาหกรรม โดยกรมอุตสาหกรรมพื้นฐานและการเหมืองแร่ (กพร.) ได้ดําเนินนโยบายในการบริหารจัดการทรัพยากรแร่ ด้วยการกํากับดูแลควบคู่การสนับสนุนในด้านต่าง ๆ เพื่อทําให้ผู้ประกอบการมีมาตรฐานการประกอบการที่ดี มีการใช้ประโยชน์จากทรัพยากรแร่อย่างคุ้มค่าและเกิดประสิทธิภาพสูงสุด โดยอยู่บนพื้นฐานของการดูแลสังคมและสิ่งแวดล้อม รวมถึงการให้ความสําคัญต่อการมีส่วนร่วมของชุมชนใกล้เคียง เพื่อให้สามารถขับเคลื่อนเศรษฐกิจของประเทศอย่างยั่งยืนต่อไป
นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ กล่าวเพิ่มเติมว่า งานมอบรางวัลเหมืองแร่สีเขียวจัดขึ้นอย่างต่อเนื่องตั้งแต่ปี 2553 โดยผู้ประกอบการที่ได้รับรางวัลเหมืองแร่สีเขียว Green Mining Award 2022 ต้องผ่านเกณฑ์การประเมินตามมาตรฐานเหมืองแร่สีเขียว (Green Mining Standard) ทั้ง 6 ด้าน ได้แก่ 1. ด้านความรับผิดชอบต่อสิ่งแวดล้อมและสังคมเป็นที่ตั้ง 2. ด้านการลด ป้องกัน และแก้ไขผลกระทบสิ่งแวดล้อม 3. ด้านการดูแลความปลอดภัยและสุขภาพอนามัยของคนงานและชุมชนผู้อยู่อาศัยใกล้เคียง 4. ด้านการมีพื้นที่สีเขียวและทัศนียภาพเรียบร้อยสะอาดตา 5. ด้านความโปร่งใสตรวจสอบได้ และ 6. ด้านการใช้ทรัพยากรแร่อย่างคุ้มค่า โดยในปีนี้ มีสถานประกอบการที่ได้รับรางวัลเหมืองแร่สีเขียว รวมทั้งสิ้น 212 ราย ประกอบด้วย สถานประกอบการที่ได้รับรางวัลเหมืองแร่สีเขียว (รายใหม่) จํานวน 38 ราย รางวัลรักษามาตรฐานเหมืองแร่สีเขียวต่อเนื่องดีเด่น ซึ่งเป็นสถานประกอบการที่มีการรักษามาตรฐานดังกล่าวมาอย่างต่อเนื่องเป็นระยะเวลาไม่น้อยกว่า 7 ปี และมีคะแนนเป็นไปตามเกณฑ์ที่กําหนด จํานวน 16 ราย และรางวัลรักษามาตรฐานเหมืองแร่สีเขียว จํานวน 158 ราย
“กพร. ในฐานะหน่วยงานหลักในการบริหารจัดการและกํากับดูแลอุตสาหกรรมเหมืองแร่และอุตสาหกรรมพื้นฐาน ได้มุ่งเน้นให้มีการทําเหมืองอย่างมีประสิทธิภาพ ใช้ทรัพยากรแร่อย่างคุ้มค่าและเกิดประโยชน์สูงสุด ให้ความสําคัญต่อการดูแลสังคม สิ่งแวดล้อม และสุขภาพของประชาชน ภายใต้นโยบาย ‘เหมืองแร่เพื่อชุมชน’ เพื่อให้เหมืองแร่มีการพัฒนาเติบโตและอยู่คู่ชุมชนได้อย่างแท้จริง” นายนิรันดร์ กล่าวทิ้งท้าย
รัฐบาลไทย-ข่าวทำเนียบรัฐบาล-​Govt to offer additional investment incentives to promote domestic EV manufacturing
วันพฤหัสบดีที่ 1 กันยายน 2565
​Govt to offer additional investment incentives to promote domestic EV manufacturing
​Govt to offer additional investment incentives to promote domestic EV manufacturing
September 1, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about the Government’s policy on promotion of EV manufacturing, according to which the National Electric Vehicle Committee or the EV Board has come up with the [emailprotected] policy, which targets 30% of ZEV (Zero Emission Vehicle) of total automotive production by 2030. The ultimate goal is for Thailand to become a low-carbon society and global/regional EV hub. A number of privileges and tax measures have been put in place to support EV manufacturers.
According to Office of the Board of Investment (BOI), from 2017 up until August 17, 2022, 26 EV investment projects from 17 companies have been approved for investment promotion with the total investment value of 80,208.6 million Baht (excluding cost of land and revolving fund). They are: 1) Hybrid Electric Vehicle (HEV): 7 projects (GWM, Honda, Mazda, MG, Mitsubishi, Nissan, and Toyota); 2) Plug-in Hybrid Electric Vehicle (PHEV): 8 projects (BMW, BYD, GWM, Mercedes Benz, Mazda, MG, Mitsubishi, and Toyota); 3) Battery Electric Vehicle (BEV): 15 projects (BYD, FOMM, GWM, Honda, Horizon, Mazda, Mercedes Benz, MG, Mine Mobility [2 projects], Mitsubishi, Nissan Skywell, Takano, and Toyota); and 4) E-bus: 2 projects (Absolute Assembly, and SakunC).
The combined production capacity of the 26 approved projects is 838,755 units, out of which, HEV is 440,955 units (investment value of 38,623.9 million Baht); PHEV: 137,600 units (11,665.6 million Baht); BEV: 256,220 units (27,745.2 million Baht); and Battery Electric Bus: 4,000 units (2,173.8 million Baht). Companies that have rolled off their production line for commercial purpose are Absolute Assembly, BMW, FOMM, GWM, Honda, Mercedes Benz, MG, Mitsubishi, Nissan, Takano, and Toyota.
The Government has expanded investment intensive to also cover key EV parts. BOI has made approval to additional tax incentives for domestic production or use of domestically-produced key parts, such as battery management system (BMS), drive control unit (DCU), traction motor, etc. BOI reported that 35 projects from 26 companies (e.g., Delta, Draxlmaier, Elite Group, Jatco, Lumen, Mine Mobility, MCCT, Nuovo Plus, TESM, Valeo, among others) have been approved for investment promotion in EV parts manufacturing, for the total investment value of 15,410.2 million Baht (excluding cost of land and revolving fund).
According to the Government Spokesperson, the Government commits to implement additional EV promotion measures, and strives to promote use of EVs to reach the target of 1.05 million vehicles by 2026 in a bid to recover the country’s economic system, promote Thailand’s leadership in automotive industry, increase national revenues, and enhance national competitiveness.
รัฐบาลไทย-ข่าวทำเนียบรัฐบาล-“ทิพานัน”เผย “พล.อ.ประวิตร” ฟิต สั่งกลางที่ประชุมครม.ช่วยน้ำท่วม-เตรียมรับมือราคาพลังงานพุ่ง มอบคลังถกภาษี-ค่าการกลั่นน้ำมัน กำชับหน่วยงานราชการประหยัดพลังงานตั้งเป้าลดลง 20 %
วันพุธที่ 31 สิงหาคม 2565
“ทิพานัน”เผย “พล.อ.ประวิตร” ฟิต สั่งกลางที่ประชุมครม.ช่วยน้ําท่วม-เตรียมรับมือราคาพลังงานพุ่ง มอบคลังถกภาษี-ค่าการกลั่นน้ํามัน กําชับหน่วยงานราชการประหยัดพลังงานตั้งเป้าลดลง 20 %
“ทิพานัน”เผย “พล.อ.ประวิตร” ฟิต สั่งกลางที่ประชุมครม.ช่วยน้ําท่วม-เตรียมรับมือราคาพลังงานพุ่ง มอบคลังถกภาษี-ค่าการกลั่นน้ํามัน กําชับหน่วยงานราชการประหยัดพลังงานตั้งเป้าลดลง 20 % ให้มท.ลงพื้นที่ศึกษาความเป็นไปได้ใช้โซล่าเซลล์ประหยัดพลังงานในครัวเรือน
วันที่ 31 สิงหาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ในการประชุมคณะรัฐมนตรีเมื่อวันที่ 30 สิงหาคมที่ผ่านมา พล.อ.ประวิตร วงษ์สุวรรณ รองนายกรัฐมนตรี ได้ติดตามความพร้อมในการรับมือสถานการณ์น้ํา โดยได้สั่งการให้ทุกภาคส่วนเร่งดําเนินการให้ความช่วยเหลือ และบรรเทาความเดือดร้อนของพี่น้องประชาชนในพื้นที่เสี่ยงที่จะเกิดอุทกภัย พร้อมกับให้เตรียมรับมือกับสถานการณ์ฝนตกหนักที่จะมีเพิ่มมากขึ้น
ส่วนการคาดการณ์แนวโน้มราคาพลังงานที่จะปรับตัวสูงขึ้นในช่วงฤดูหนาวนั้น พล.อ.ประวิตร ได้กําชับให้หน่วยงานที่เกี่ยวข้องเตรียมมาตรการรองรับสถานการณ์ไว้ โดยมอบหมายให้กระทรวงการคลังพิจารณาเรื่องอัตราภาษีน้ํามัน และค่าการกลั่น ทั้งนี้ในส่วนของหน่วยงานภาครัฐเองนั้น ต้องติดตามมาตรการประหยัดพลังงานโดยมีเป้าหมายในการประหยัดพลังงาน ลดลงให้ได้ 20% ทุกส่วนราชการ พร้อมกับให้ศึกษาเกี่ยวกับการติดตั้งโซล่าเซลล์แสงอาทิตย์บนหลังคาอาคาร หรือ solar roof-top เพื่อประหยัดพลังงานในครัวเรือนว่า มีความเป็นไปได้มากน้อยแค่ไหน ที่จะขยายในวงกว้างมากขึ้น หรือมีข้อจํากัดในด้านใด โดยมอบหมายให้กระทรวงมหาดไทยลงพื้นที่ศึกษาความเป็นไปได้ เพื่อช่วยเหลือพี่น้องประชาชนจากภาระค่าครองชีพ น.ส.ทิพานัน กล่าว
............................
รัฐบาลไทย-ข่าวทำเนียบรัฐบาล-ผู้ว่าฯ พะเยา ชูตัวอย่างกิจกรรมการจัดการขยะที่อำเภอแม่ใจสู่การพัฒนาที่ยั่งยืนด้วยหลักการ "ผู้นำต้องทำก่อน"
วันพฤหัสบดีที่ 27 ตุลาคม 2565
ผู้ว่าฯ พะเยา ชูตัวอย่างกิจกรรมการจัดการขยะที่อําเภอแม่ใจสู่การพัฒนาที่ยั่งยืนด้วยหลักการ "ผู้นําต้องทําก่อน"
ผู้ว่าฯ พะเยา ชูตัวอย่างกิจกรรมการจัดการขยะที่อําเภอแม่ใจสู่การพัฒนาที่ยั่งยืนด้วยหลักการ "ผู้นําต้องทําก่อน"
เมื่อวันที่ 26 ต.ค. 65 ว่าที่ร้อยตรี ณรงค์ โรจนโสทร ผู้ว่าราชการจังหวัดพะเยา เปิดเผยถึง กิจกรรมการบริหารจัดการขยะของจังหวัดพะเยาที่อําเภอแม่ใจ โดยนายพีรัช จันธิมา นายอําเภอแม่ใจ พร้อมด้วยปลัดอําเภอ พัฒนาการอําเภอ และพัฒนากร ได้ลงพื้นที้ส่งเสริมให้ทุกครัวเรือน ดําเนินการคัดแยกขยะตั้งแต่ต้นทาง พร้อมทั้งจัดทําถังขยะเปียกลดโลกร้อน ตามโครงการฟื้นฟู พัฒนา รักษาสิ่งแวดล้อมอย่างยั่งยืน
ว่าที่ร้อยตรี ณรงค์ โรจนโสทร ผู้ว่าราชการจังหวัดพะเยา กล่าวว่า การจัดกิจกรรมคัดแยกขยะต้นทาง เป็นการส่งเสริม สนับสนุนให้ทุกครัวเรือนร่วมเป็นส่วนหนึ่งในการขับเคลื่อนสู่เป้าหมายการพัฒนาที่ยั่งยืน โดยการจัดทําถังขยะเปียกลดโลกร้อน ซึ่งจะช่วยลดขยะเปียกหรือขยะอินทรีย์และแปรสภาพเป็นปุ๋ยอินทรีย์ ทําให้คืนความอุดมสมบูรณ์กลับสู่พื้นดิน เสริมสร้างเเร่ธาตุและช่วยปรับปรุงคุณภาพของดิน ซึ่งการจัดกิจกรรมของอําเภอแม่ใจเป็นหนึ่งในตัวอย่างที่ดี ที่สามารถขยายผลไปยังผู้นําชุมชน ผู้นําท้องที่ และผู้นําท้องถิ่น ได้นําไปถ่ายทอดต่อไปยังคนในชุมชน และชุมชนข้างเคียง โดยจังหวัดพะเยาได้เล็งเห็นถึงความสําคัญในการรักษาสิ่งแวดล้อม จึงได้จัดกิจกรรม โดยเริ่มจาก “ผู้นําต้องทําก่อน” ตามนโยบายของปลัดกระทรวงมหาดไทย
ว่าที่ร้อยตรี ณรงค์ โรจนโสทร ผู้ว่าราชการจังหวัดพะเยา กล่าวต่อว่า กิจกรรมที่จัดขึ้นนี้ ได้รับความร่วมมือเป็นอย่างดีจากผู้บริหารองค์กรปกครองส่วนท้องถิ่น กํานัน ผู้ใหญ่บ้าน และภาคีเครือข่ายในพื้นที่อําเภอแม่ใจ พร้อมได้รับกระเเสตอบรับที่ดีว่าสามารถทําให้ดินมีความเป็นอินทรีย์วัตถุ สูงเหมาะเเก่การปลูกผักสวนครัว ตามแนวทางพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี "บ้านนี้มีรักปลูกผักกินเอง" เเละตามแนวทางการบริหารจัดการขยะชุมชน โดยมีการประชุมชี้แจงแนวทางการบริหารจัดการขยะในชุมชนและลงพื้นที่ส่งเสริมการคัดแยกขยะในชุมชน การจัดทําจุดสาธิตการจัดการขยะเปียกลดโลกร้อนเพื่อเป็นแนวทางในการจัดการขยะภายในครัวเรือน การจัดทําท่อซีเมนต์เพื่อทิ้งขยะเปียกตามโครงการพระราชดําริสุขาภิบาลจัดการขยะอินทรีย์ การส่งเสริม สนับสนุน สร้างนวัตกรรมจากขยะ ด้วยการเเลกเปลี่ยนเรียนรู้ ซึ่งจะนําไปขยายผล โดย กลไก 3 5 7 (3 ระดับ ได้แก่ ระดับชุมชนหมู่บ้าน ระดับจังหวัด และระดับประเทศ 5 กลไก ได้แก่ กลไกประสานงานภาคีเครือข่าย กลไกบูรณาการแผนงานและยุทธศาสตร์ กลไกติดตามหนุนเสริมและประเมินผล กลไกการจัดการความรู้ และกลไกสื่อสารสังคมเชิงรุก และ 7 ภาคีเครือข่าย ได้แก่ ภาครัฐ ภาคศาสนา ภาควิชาการ ภาคประชาชน ภาคเอกชน ภาคประชาสังคม และภาคสื่อสารมวลชน และ พลัง "บวร บรม ครม" คือการทํางานร่วมกันระหว่าง บ้าน/ชุมชน ศาสนสถาน วัด มัสยิด โบสถ์คริสต์ และราชการ หรือโรงเรียน ผ่านพลังชุมชนแม่ใจ เพื่อพัฒนาคนให้คนไปสร้างแม่ใจที่เข้มแข็งและเติบโตอย่างยั่งยืนในทุกมิติ
รัฐบาลไทย-ข่าวทำเนียบรัฐบาล-โรคฉี่หนู ภัยที่มากับหน้าฝน
วันพฤหัสบดีที่ 6 ตุลาคม 2565
โรคฉี่หนู ภัยที่มากับหน้าฝน
...
รัฐบาลไทย-ข่าวทำเนียบรัฐบาล-รัฐมนตรีเกษตรฯ ชื่นชมข้าราชการและเจ้าหน้าที่หน่วยงานในสังกัดกระทรวงเกษตรฯ ที่ร่วมปลดหนี้ให้ผู้ประสบภัยจากเหตุกราดยิงที่จังหวัดหนองบัวลำภู
วันพฤหัสบดีที่ 13 ตุลาคม 2565
รัฐมนตรีเกษตรฯ ชื่นชมข้าราชการและเจ้าหน้าที่หน่วยงานในสังกัดกระทรวงเกษตรฯ ที่ร่วมปลดหนี้ให้ผู้ประสบภัยจากเหตุกราดยิงที่จังหวัดหนองบัวลําภู
รัฐมนตรีเกษตรฯ ชื่นชมข้าราชการและเจ้าหน้าที่หน่วยงานในสังกัดกระทรวงเกษตรฯ ที่ร่วมปลดหนี้ให้ผู้ประสบภัยจากเหตุกราดยิงที่จังหวัดหนองบัวลําภู พร้อมเป็นส่วนหนึ่งในการช่วยเหลือเกษตรกรที่ได้รับความเดือดร้อน เพื่อเป็นขวัญและกําลังใจในการประกอบอาชีพต่อไป
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า จากเหตุการณ์กราดยิงที่จังหวัดหนองบัวลําภู ซึ่งภายหลังทราบว่ามีสมาชิก จํานวน 2 ราย ที่เป็นหนี้กับสถาบันเกษตรกร หน่วยงานในสังกัดกระทรวงเกษตรและสหกรณ์ในพื้นที่ จึงได้ร่วมบริจาคเงินเพื่อช่วยเหลือครอบครัวผู้เสียชีวิต โดยการชําระหนี้ให้กับสถาบันเกษตรกรเต็มจํานวนเงินต้น
ซึ่งในวันที่ 12 ตุลาคม 2565 เวลา 17.00 น. ที่ผ่านมา นางสาวณัชชา พันธ์เพ็ง เกษตรและสหกรณ์จังหวัดหนองบัวลําภู พร้อมด้วยหัวหน้าส่วนราชการสังกัดกระทรวงเกษตรและสหกรณ์ในจังหวัดหนองบัวลําภู และผู้แทน ได้ลงพื้นที่ให้ความช่วยเหลือสมาชิกสหกรณ์และกลุ่มเกษตรกรที่เสียชีวิตจากเหตุกราดยิงดังกล่าว ซึ่งเป็นสมาชิกสหกรณ์การเกษตรนากลาง จํากัด มูลหนี้เงินต้น 11,000 บาท และสมาชิกกลุ่มเกษตรเลี้ยงสัตว์อุทัยสรรค์ มูลหนี้เงินต้น 25,000 บาท รวมเป็นเงิน 36,000 บาท เพื่อเป็นขวัญและกําลังใจและช่วยเหลือครอบครัวผู้ประสบเหตุต่อไป
รัฐบาลไทย-ข่าวทำเนียบรัฐบาล-ไทยเชิญผู้เชี่ยวชาญ IUCN ให้คำปรึกษาเพื่ออนุรักษ์แหล่งมรดกโลกกลุ่มป่าแก่งกระจาน
วันพฤหัสบดีที่ 27 ตุลาคม 2565
ไทยเชิญผู้เชี่ยวชาญ IUCN ให้คําปรึกษาเพื่ออนุรักษ์แหล่งมรดกโลกกลุ่มป่าแก่งกระจาน
ไทยเชิญผู้เชี่ยวชาญ IUCN ให้คําปรึกษาเพื่ออนุรักษ์แหล่งมรดกโลกกลุ่มป่าแก่งกระจาน
วันที่ 27 ตุลาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่กลุ่มป่าแก่งกระจาน ของประเทศไทย ได้รับการรับรองจากที่ประชุมคณะกรรมการมรดกโลก ให้ขึ้นทะเบียนเป็นแหล่งมรดกโลกทางธรรมชาติ เมื่อเดือน ก.ค. 64 ที่ผ่านมา รัฐบาลได้เล็งเห็นความสําคัญของการอนุรักษ์ความหลากหลายทางชีวภาพในถิ่นกําเนิด ที่อาศัยของพันธุ์พืชและสัตว์ป่า จึงได้เห็นควรให้เชิญผู้เชี่ยวชาญจากองค์การระหว่างประเทศเพื่อนการอนุรักษ์ธรรมชาติ (IUCN) ให้เข้ามาช่วยเหลือในการเตรียมการทบทวนสภาพทั่วไปในการอนุรักษ์กลุ่มป่าแก่งกระจาน ให้เป็นไปตามแนวทางการอนุรักษ์มรดกโลกทางธรรมชาติ
ทั้งนี้ การเข้ามาดําเนินการเพื่อให้คําปรึกษาจะอยู่ภายใต้สัญญา IUCN Advisory Mission to the World Heritage property : Kaeng Krachan Forest Complex(Thailand) ซึ่งผ่านการเห็นชอบของคณะรัฐมนตรี(ครม.) เมื่อวันที่ 25 ต.ค. 65 ที่ผ่านมา จากนั้นอธิบดีกรมอุทยานแห่งชาติ สัตว์ป่าและพันธุ์พืชจะลงนามร่วมกับผู้ประสานงาน IUCN ต่อไป
น.ส.ไตรศุลี กล่าวว่า ผู้เชี่ยวชาญจาก IUCN จะเข้ามาปฏิบัติภารกิจให้คําปรึกษาในช่วงเดือน พ.ย. โดยใช้เวลาลงพื้นที่ 8 วัน โดยจะให้คําปรึกษาเกี่ยวกับเขตพื้นที่มรดกโลกเพื่อเพิ่มโอกาสการเชื่อมต่อของพื้นที่ ผนวกพื้นที่อนุรักษ์ให้มีขนาดใหญ่ขึ้น การจัดการเขตกันชนของพื้นที่ป่ามรดกโลก การประเมินการแก้ไข พ.ร.บ.อุทยานแห่งชาติ พ.ศ.2562 พ.ร.บ.สงวนและคุ้มครองสัตว์ป่า พ.ศ.2562 ในส่วนที่เกี่ยวกับการจัดการพื้นที่ป่า การใช้ประโยชน์ที่ดิน การมีส่วนร่วมในการบริหารจัดการ
นอกจากนี้ จะมีการประเมินการมีส่วนร่วมของชุมชนท้องถิ่นและกลุ่มชาติพันธุ์ ในการจัดการพื้นที่มรดกโลกเพื่อสนับสนุนการดํารงชีวิตที่ยั่งยืน การหาทางเลือกสําหรับดําเนินการในอนาคตในการรักษาความเชื่อมโยงทางชีววิทยาในพื้นที่ข้ามพรมแดนที่ติดกับพื้นที่มรดกโลกกลุ่มป่าแก่งกระจาน การประเมินสถานะประชากรชนิดพันธุ์ที่สําคัญของพืชป่าและสัตว์ป่า ตลอดจนประเมินผลกระทบของการพัฒนาโครงสร้างพื้นฐานที่มีอยู่และที่วางแผนไว้รวมถึงเขื่อนและถนน
ทั้งนี้ หลังจากลงพื้นที่แล้วผู้เชี่ยวชาญของ IUCN จะต้องทํารายงานเสนอต่อประเทศไทย ภายใน 6 สัปดาห์หลังจากลงพื้นที่ เพื่อเป็นข้อมูลแนวทางการอนุรักษ์กลุ่มป่าแก่งกระจานให้เป็นมรดกโลกทางธรรมชาติที่ยั่งยืนต่อไป
รัฐบาลไทย-ข่าวทำเนียบรัฐบาล-รฟท. แจ้งขบวนรถในเส้นทางสายใต้ล่าช้าหลายขบวน
วันจันทร์ที่ 10 ตุลาคม 2565
รฟท. แจ้งขบวนรถในเส้นทางสายใต้ล่าช้าหลายขบวน
เนื่องจากสถานการณ์น้ําท่วม ฝนตกหนักอย่างต่อเนื่องในหลายพื้นที่
การรถไฟแห่งประเทศไทย (รฟท.) กระทรวงคมนาคม แจ้งว่า จากสถานการณ์ฝนตกหนักอย่างต่อเนื่องในหลายพื้นที่ ทําให้มีมวลน้ําไหลเข้าท่วมทางรถไฟสายใต้ ส่งผลกระทบต่อการเดินรถช่วงระหว่างสถานีหนองศาลา - ชะอํา - ห้วยทรายเหนือ พื้นที่จังหวัดเพชรบุรี มีน้ําท่วมเหนือสันรางสูงขึ้นอย่างต่อเนื่อง โดยบริเวณหลักกิโลเมตรที่ 186/10 - 187/9 ระหว่างสถานีหนองศาลา - ชะอํา ระดับน้ําสูงกว่าสันราง 5 ซม. หลักกิโลเมตรที่ 187/16 - 188/4 ระหว่างสถานีชะอํา - ห้วยทรายเหนือ ระดับน้ําสูงกว่าสันราง 15 ซม. ให้ขบวนรถผ่านได้โดยใช้ความเร็วไม่เกิน 5 กม./ชม. เจ้าหน้าที่ฝ่ายการช่างโยธา ได้เข้าดําเนินการตรวจสอบสภาพเส้นทางจนมั่นใจในความปลอดภัย ขบวนรถสามารถวิ่งผ่านเส้นทางบริเวณดังกล่าวได้ แต่ต้องจํากัดความเร็วของขบวนรถเพื่อความปลอดภัย ส่งผลกระทบให้ขบวนรถในเส้นทางสายใต้ล่าช้าหลายขบวน
อย่างไรก็ตาม รฟท. ยังคงติดตามสถานการณ์น้ําท่วมอย่างใกล้ชิด เพื่อประเมินและสั่งการแก้ไขสถานการณ์อย่างเหมาะสม นอกจากนี้ ยังได้จัดเตรียมกําลังเจ้าหน้าที่และมาตรการด้านความปลอดภัย เพื่ออํานวยความสะดวกและดูแลความปลอดภัยในการเดินทางแก่ผู้โดยสาร สําหรับประชาชนที่จะเดินทาง สามารถสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง และสําหรับผู้โดยสารที่ต้องการเดินทางกับ รฟท. ขอให้ตรวจสอบรายละเอียดอีกครั้งก่อนเดินทาง รฟท. ต้องขออภัยในความไม่สะดวกมา ณ โอกาสนี้
รัฐบาลไทย-ข่าวทำเนียบรัฐบาล-รอเลย! สปสช. - สภาเภสัชฯ จัดบริการ “เจ็บป่วยเล็กน้อย 16 อาการ” รับยาที่ร้านยาใกล้บ้านได้
วันจันทร์ที่ 31 ตุลาคม 2565
รอเลย! สปสช. - สภาเภสัชฯ จัดบริการ “เจ็บป่วยเล็กน้อย 16 อาการ” รับยาที่ร้านยาใกล้บ้านได้
.....
สํานักงานหลักประกันสุขภาพแห่งชาติ (สปสช.) จับมือสภาเภสัชกรรม เพิ่มทางเลือกใหม่ดูแลผู้มีสิทธิบัตรทองและลดความแออัดในการเข้าโรงพยาบาล ด้วย “บริการเภสัชกรรมปฐมภูมิ” หากเจ็บป่วยเล็กน้อย 16 กลุ่มอาการ สามารถรับยาได้ที่ร้านยาชุมชนอบอุ่นกว่า 500 แห่งทั่วประเทศ ฟรี! พร้อมการติดตามอาการหลังรับยา 3 วัน (หากอาการแย่ลงจะส่งต่อเข้าสู่การรักษาต่อไป)
.
16 กลุ่มอาการ ประกอบด้วย ปวดหัว เวียนหัว ปวดข้อ เจ็บกล้ามเนื้อ ไข้ ไอ เจ็บคอ ปวดท้อง ท้องเสีย ท้องผูก ถ่ายปัสสาวะขัด - ลําบาก - เจ็บ ตกขาวผิดปกติ อาการทางผิวหนัง ผื่น คัน บาดแผล ความผิดปกติต่าง ๆ ที่เกิดขึ้นกับตาหรือหู โดยร้านยาชุมชนอบอุ่นที่ร่วมให้บริการ จะติดสติกเกอร์หน้าร้านว่า “ร้านยาคุณภาพของฉัน” ซึ่งจะต้องผ่านการอบรมและควบคุมโดยสภาเภสัชกรรม
.
บริการเภสัชกรรมปฐมภูมินี้คาดว่าจะพร้อมให้บริการได้ในเร็ว ๆ นี้ (รอประกาศจาก สปสช. อีกครั้งหนึ่ง) และเมื่อเริ่มให้บริการ ประชาชนที่เข้าข่าย 16 กลุ่มอาการ สามารถติดต่อสายด่วน สปสช. 1330 โดยจะมีเจ้าหน้าที่แนะนําให้เข้ารับบริการที่ร้านยาชุมชนอบอุ่นใกล้บ้าน หรือสามารถดูรายชื่อร้านยาที่ร่วมโครงการได้ที่เว็บไซต์ สปสช.www.nhso.go.th
.
สอบถามรายละเอียดเพิ่มเติมได้ที่ สายด่วน สปสช. 1330/ LINE @nhso/ Facebook สํานักงานหลักประกันสุขภาพแห่งชาติ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ก.แรงงาน ร่วมแสดงความยินดีกับผู้ตรวจราชการกระทรวงแรงงานในโอกาสที่เข้ารับตำแหน่ง
วันอังคารที่ 4 ตุลาคม 2565
ก.แรงงาน ร่วมแสดงความยินดีกับผู้ตรวจราชการกระทรวงแรงงานในโอกาสที่เข้ารับตําแหน่ง
ก.แรงงาน ร่วมแสดงความยินดีกับผู้ตรวจราชการกระทรวงแรงงานในโอกาสที่เข้ารับตําแหน่ง
วันที่ 4 ตุลาคม 2565 เวลา 13.30 น. ว่าที่ร้อยตรีสมศักดิ์ พรหมดํา ผู้ช่วยปลัดกระทรวงแรงงาน นําคณะผู้บริหารข้าราชการและเจ้าหน้าที่สํานักงานปลัดกระทรวงแรงงานร่วมแสดงความยินดีกับ นายสมาสภ์ ปัทมะสุคนธ์ ผู้ตรวจราชการกระทรวงแรงงาน เนื่องในโอกาสเข้ารับตําแหน่งใหม่ ณ ห้องทํางานผู้ตรวจราชการกระทรวงแรงงาน ชั้น 8 อาคารกระทรวงแรงงาน
+++++++++++++++++++
กองเผยแพร่และประชาสัมพันธ์
4 ตุลาคม 2565
รัฐบาลไทย-ข่าวทำเนียบรัฐบาล-พายุเนสาท ทวีกำลังเป็นไต้ฝุ่นแล้ว มุ่งหน้าเข้าเวียดนามวันพรุ่งนี้ กระทบไทยตอนบนมีฝนตกบางแห่ง
วันอังคารที่ 18 ตุลาคม 2565
พายุเนสาท ทวีกําลังเป็นไต้ฝุ่นแล้ว มุ่งหน้าเข้าเวียดนามวันพรุ่งนี้ กระทบไทยตอนบนมีฝนตกบางแห่ง
.....
กรมอุตุนิยมวิทยา อัปเดตเส้นทางพายุไต้ฝุ่นเนสาท (NESAT) ความเร็วลมสูงสุดใกล้ศูนย์กลางประมาณ 140 กม./ชม. มีแนวโน้มจะเคลื่อนผ่านตอนใต้ของเกาะไหหลํา ประเทศจีน และเคลื่อนเข้าใกล้ชายฝั่งประเทศเวียดนามตอนบนในช่วงวันที่ 19 - 21 ต.ค. 65
.
ขณะที่มวลอากาศเย็นกําลังค่อนข้างแรงจากประเทศจีนยังคง ปกคลุมประเทศไทยตอนบนและทะเลจีนใต้ ลักษณะเช่นนี้จะทําให้พายุอ่อนกําลังลงอย่างรวดเร็ว แต่ยังคงส่งผลให้ประเทศไทยตอนบนมีฝนบางแห่งเกิดขึ้นได้
.
ส่วนช่วงวันที่ 18 - 21 ต.ค. 65 ลมตะวันตกเฉียงใต้ที่พัดปกคลุมทะเลอันดามันและภาคใต้จะมีกําลังแรงขึ้น ทําให้ภาคใต้มีฝนตกหนักถึงหนักมาก ทะเลอันดามันมีคลื่นสูง 2-3 เมตร
.
ขอให้ประชาชนบริเวณภาคใต้ระวังอันตรายจากฝนตกหนักถึงหนักมากและฝนที่ตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลาก ชาวเรือเดินเรือด้วยความระมัดระวังและเรือเล็กควรงดออกจากฝั่ง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม.ไฟเขียวเพิ่มตำแหน่งรองปลัดกระทรวงสาธารณสุขอีก 1 ตำแหน่ง รับภารกิจขับเคลื่อนนโยบายเร่งด่วนตามกฎหมายของประเทศ
วันอังคารที่ 18 ตุลาคม 2565
ครม.ไฟเขียวเพิ่มตําแหน่งรองปลัดกระทรวงสาธารณสุขอีก 1 ตําแหน่ง รับภารกิจขับเคลื่อนนโยบายเร่งด่วนตามกฎหมายของประเทศ
ครม.ไฟเขียวเพิ่มตําแหน่งรองปลัดกระทรวงสาธารณสุขอีก 1 ตําแหน่ง รับภารกิจขับเคลื่อนนโยบายเร่งด่วนตามกฎหมายของประเทศ
วันที่ 18 ตุลาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)อนุมัติให้กระทรวงสาธารณสุขกําหนดตําแหน่งรองปลัดกระทรวงสาธารณสุขเพิ่มขึ้น จํานวน 1 ตําแหน่ง ตามที่คณะกรรมการข้าราชการพลเรือน(ก.พ.) และคณะกรรมการพัฒนาระบบราชการ(ก.พ.ร.)เสนอ โดยให้นําตําแหน่งนักวิชาการสาธารณสุข นายแพทย์ด้านวิจัยหรือด้านสาธารณสุข ระดับทรงคุณวุฒิตําแหน่งเลขที่ 10 ซึ่งได้รับความเห็นชอบจากกระทรวงสาธารณสุขแล้วมาปรับปรุงการกําหนดตําแหน่งเป็นตําแหน่งรองปลัดกระทรวง ตําแหน่งประเภทบริหาร ระดับสูง ทั้งนี้หากกระทรวงสาธารณสุขยังมีความจําเป็นต้องขับเคลื่อนภารกิจดังกล่าวต่อไปอีกในระยะยาว อาจกําหนดให้ตําแหน่งรองปลัดกระทรวงรับผิดชอบการบริหารและกํากับดูแลกลุ่มภารกิจตามการจัดกลุ่มภารกิจในกระทรวงสาธารณสุขที่จะกําหนดเพิ่มใหม่ต่อไป
ทั้งนี้ ตามพระราชบัญญัติปรับปรุงกระทรวง ทบวง กรม พ.ศ.2545 และที่แก้ไขเพิ่มเติม ได้บัญญัติให้กระทรวงสาธารณสุขมี 10 ส่วนราชการ จํานวน 3 กลุ่มภารกิจ ได้แก่ กลุ่มภารกิจด้านพัฒนาการแพทย์ กลุ่มภารกิจด้านพัฒนาการสาธารณสุข และกลุ่มภารกิจด้านสนับสนุนงานบริหารสุขภาพ โดยปัจจุบันกระทรวงสาธารณสุขมีตําแหน่งรองปลัดกระทรวงรวม 4 ตําแหน่ง เป็นตําแหน่งรองปลัดกระทรวงด้านบริหาร 1 ตําแหน่ง และเป็นรองปลัดกระทรวงด้านการจัดกลุ่มภารกิจในกระทรวงสาธารณสุข 3 ตําแหน่ง
น.ส.ไตรศุลีกล่าวว่า สํานักงานปลัดกระทรวงสาธารณสุขได้ขอกําหนดตําแหน่งรองปลัดกระทรวงเพิ่มขึ้น 1 ตําแหน่ง เพื่อรับผิดชอบการบริหารและกํากับดูแลงานในภารกิจที่เพิ่มขึ้น ซึ่งเป็นภารกิจที่มีความสําคัญในการขับเคลื่อนเป้าหมายตามยุทธศาสตร์ นโยบายและแผนระดับชาติ และภารกิจที่ต้องเร่งดําเนินการตามกฎหมาย เช่น การบริหารเขตสุขภาพ 12 เขต และกรุงเทพมหานคร, การขับเคลื่อนระบบสุขภาพปฐมภูมิ, การบัญชาการในการตอบโต้ภาวะฉุกเฉินทางด้านสาธารณสุขและภัยสุขภาพ, การผลักดันงานด้านการต่างประเทศ, การส่งเสริมนวัตกรรมและศูนย์ความเป็นเลิศทางการแพทย์(Medical Hub)และการพัฒนาเทคโนโลยีด้านสุขภาพ รวมทั้งการขับเคลื่อนนโยบายกัญชาทางการแพทย์ ซึ่งล้วนส่งผลให้ประชาชนเข้าถึงบริการสุขภาพที่มีประสิทธิภาพ ลดความเหลื่อมล้ํา รวมถึงช่วยขับเคลื่อนการขยายตัวของเศรษฐกิจไทยให้ฟื้นตัวได้เร็วขึ้น ซึ่งการมีรองปลัดกระทรวงสาธารณสุขใหม่เพิ่มขึ้นจะช่วยลดความซ้ําซ้อนของภารกิจและปัญหาภาระงาน สามารถกํากับ สั่งการ อนุมัติ อนุญาต ได้อย่างชัดเจนและมีประสิทธิภาพ
รัฐบาลไทย-ข่าวทำเนียบรัฐบาล-กห. พร้อมเสริมกำลังเข้าช่วยอพยพประชาชน จากอุทกภัยมรสุมใต้และพายุเนสาท
วันพุธที่ 19 ตุลาคม 2565
กห. พร้อมเสริมกําลังเข้าช่วยอพยพประชาชน จากอุทกภัยมรสุมใต้และพายุเนสาท
โฆษก กห. เปิดเผยถึง ความคืบหน้าการเข้าช่วยเหลือประชาชนที่ประสบอุทกภัยโดย กห.ว่า ทุกเหล่าทัพ ยังคงกําลังทหารในพื้นที่ประสบอุทกภัยทั่วประเทศ ทํางานร่วมกับส่วนราชการต่างๆและจิตอาสา ลงช่วยเหลือดูแลผู้ประสบอุทกภัยอยู่ในหลายพื้นที่
โดยในพื้นที่วิกฤตที่น้ําท่วมสูง ได้เข้าไปดูแลความปลอดภัยช่วยอพยพประชาชนเร่งด่วนออกมาจากพื้นที่ ไปยังพื้นที่พักพิงที่จัดเตรียมขึ้น โดยจัดชุดแพทย์ รถประปาสนามและรถครัวเคลื่อนที่ ดูแลอาหารและน้ําดื่มต่อเนื่องกัน
ทั้งนี้ยังมีประชาชนบางส่วน ที่ไม่อพยพออกมาและยังอยู่ในพื้นที่น้ําท่วมขัง กองทัพ ได้จัดกําลังทหารและเรือท้องแบน กระจายเข้าไปช่วยดูแลติดตามให้การช่วยเหลือประชาชนที่ยังติดค้างและต้องการความช่วยเหลือ พร้อมกับแจกจ่ายถุงยังชีพและให้การช่วยเหลือทางการแพทย์ในพื้นที่ รวมทั้งจัดยานพาหนะยกสูงและเรือท้องแบน เข้าไปช่วยอํานวยความสะดวกการสัญจรของประชาชน เพื่อมิให้ถูกตัดขาด
สําหรับพื้นที่วิกฤต ริมน้ํามูลและน้ําชีในหลาย จว. เช่น อุบลราชธานี ศรีษะเกษ มหาสารคาม กาฬสินธ์ ขอนแก่น รวมทั้งพื้นที่ท้ายเขื่อนลุ่มเจ้าพระยา ป่าสักและท่าจีนในหลายจว. เช่น ชัยนาท สิงหบุรี อุทัยธานี อ่างทอง สุพรรณบุรี รวมทั้ง กรุงเทพมหานคร นนทบุรีและสมุทรปราการ ที่ต้องรับกับการระบายน้ําจากมวลน้ําเหนือเขื่อน โดยทุกเหล่าทัพยังคงอยู่ในพื้นที่ให้การช่วยเหลือประชาชน ด้วยการหมุนเวียนกําลังพลและเครื่องมือช่าง เข้าไปเสริมความแข็งแรงของพนังกั้นน้ํา การเปิดทางน้ําและการเบี่ยงน้ําออกจากพื้นที่ รวมทั้งการติดตั้งเครื่องสูบน้ําและเครื่องผลักดันน้ํา เพื่อเร่งระบายน้ําลงแม่น้ําสายหลักให้เร็วขึ้น ลดปัญหาการท่วมขังเป็นเวลานานและบรรเทาความเดือดร้อนของประชาชน
ขณะเดียวกัน กห.โดยทุกเหล่าทัพ ยังได้ร่วมกันติดตามสถานการณ์และเฝ้าระวังมรสุมภาคใต้ และผลกระทบจากพายุเนสาทในพื้นที่ภาคเหนือ โดยได้เตรียมกําลังทหาร พร้อมเสริมเข้าไปช่วยอพยพประชาชนออกจากพื้นที่เสี่ยงฝนตกหนักน้ําสะสม เกิดน้ําป่าไหลหลากและนํา้ท่วมฉับพลัน เพื่อความปลอดภัยของประชาชนในภาพรวม
รัฐบาลไทย-ข่าวทำเนียบรัฐบาล-บสย. ร่วมใจแก้หนี้ SMEs ตอบรับ “งานมหกรรมร่วมใจแก้หนี้สัญจร” พร้อมขอคำปรึกษา - แก้หนี้
วันเสาร์ที่ 5 พฤศจิกายน 2565
บสย. ร่วมใจแก้หนี้ SMEs ตอบรับ “งานมหกรรมร่วมใจแก้หนี้สัญจร” พร้อมขอคําปรึกษา - แก้หนี้
บสย. จัดเต็ม 3 มาตรการช่วยเหลือลูกหนี้ บสย. ในงานมหกรรมร่วมใจแก้หนี้สัญจร ผ่อนปรน ลูกหนี้ค้ําประกันสินเชื่อ 3 ระดับตามความสามารถในการชําระหนี้ เพื่อบรรเทาภาระหนี้
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) ให้การต้อนรับ นายอาคม เติมพิทยาไพสิฐ รัฐมนตรีว่าการกระทรวงการคลัง ประธานเปิดงาน “มหกรรมร่วมใจแก้หนี้สัญจร” ครั้งที่ 1 นายสันติ พร้อมพัฒน์ รัฐมนตรีช่วยว่าการกระทรวงการคลัง นายกฤษฎา จีนะวิจารณะ ปลัดกระทรวงการคลัง นายวิทัย รัตนากร ผู้อํานวยการธนาคารออมสิน ในโอกาสเยี่ยมชมและให้เกียรติร่วมถ่ายภาพ ณ บูธ บสย. อิมแพค ฮอลล์ 5 เมืองทองธานี
โดย บสย. จัดเต็ม 3 มาตรการช่วยเหลือลูกหนี้ บสย. ในงาน ผ่อนปรน ลูกหนี้ค้ําประกันสินเชื่อ 3 ระดับตามความสามารถในการชําระหนี้ เพื่อบรรเทาภาระหนี้ ได้แก่
1. ตัดเงินต้น หนี้ลด หมดเร็ว
2. ดอกเบี้ย 0% และเน้นตัดเงินต้น
3. ผ่อนนาน 7 ปี ยืดระยะเวลาให้ลูกหนี้ไปต่อได้
สําหรับบรรยากาศภายในบูธ บสย. วันแรกบรรยากาศคึกคัก โดยมีผู้เข้าขอรับคําปรึกษาจํานวนมาก ซึ่งได้ลงทะเบียนล่วงหน้าผ่านระบบออนไลน์ โดยมีผู้เชี่ยวชาญและทีมที่ปรึกษาทางการเงิน (บสย. F.A. Center) ให้บริการ
ทั้งนี้ส่วนใหญ่ที่ขอรับคําปรึกษา ต้องการแก้หนี้ ปรับโครงสร้างหนี้ และขอสินเชื่อเพิ่มเติม การปรับปรุงกิจการ การจัดทําบัญชีเพื่อการขอสินเชื่อผู้ประกอบการ SMEs และภาคประชาชนสามารถเข้าร่วมงาน“มหกรรมร่วมใจแก้หนี้สัญจร” ครั้งที่ 1 ตั้งแต่วันนี้ ถึง 6 พฤศจิกายน 2565 ครั้งต่อไปที่จังหวัดขอนแก่น เชียงใหม่ ชลบุรี และ ครั้งที่ 5 ในเดือนมกราคม 2566 ที่จังหวัดสงขลา
สอบถามข้อมูล บสย.Call Center 02-890-9999
รัฐบาลไทย-ข่าวทำเนียบรัฐบาล-พลเอก ประยุทธ์ ฯ รัฐมนตรีว่าการกระทรวงกลาโหม สั่งทุกเหล่าทัพ เตรียมหนุนช่วยประชาชน
วันพุธที่ 7 กันยายน 2565
พลเอก ประยุทธ์ ฯ รัฐมนตรีว่าการกระทรวงกลาโหม สั่งทุกเหล่าทัพ เตรียมหนุนช่วยประชาชน
หวั่นฝนตกหนักสะสมต่อเนื่อง น้ําป่าทะลักและน้ําล้นตลิ่ง หากวิกฤตให้เปิดหน่วยทหารรับอพยพประชาชน
วันที่ 6 กันยายน 2565 พล.อ.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา รมว.กห. ได้กําชับสั่งการทุกเหล่าทัพ ที่มีหน่วยทหารในพื้นที่ทั่วประเทศ เตรียมยกระดับสนับสนุนรับมือกับสถานการณ์การเตือนภัย จากร่องมรสุมกําลังแรงพาดผ่านและปกคลุมไทย ส่งผลฝนตกชุกหนาแน่นและมีฝนตกหนักมากในพื้นที่ภาคเหนือ ภาคตะวันออกเฉียงเหนือ ภาคกลาง ภาคตะวันออกและภาคใต้ รวมทั้งกรุงเทพมหานคร และปริมณฑล
โดยให้ประสานทํางานร่วมกับฝ่ายปกครอง กรมป้องกันและบรรเทาสาธารณภัยและจิตอาสาในพื้นที่ และเตรียมปฏิบัติตามแผนป้องกันและบรรเทาสาธารณภัยของแต่ละเหล่าทัพและหน่วยทหารในแต่ละพื้นที่ โดยเฉพาะการติดตามเฝ้าระวัง แจ้งเตือนภัยแก่ประชาชนในพื้นที่เสี่ยง ทั้งนี้ให้กระจายกําลังเร่งด่วนเข้าช่วยเหลือและอพยพประชาชน ทรัพย์สินมีค่าออกจากพื้นที่ และหากจําเป็นวิกฤตให้เปิดพื้นที่หน่วยทหารรับการอพยพประชาชนเข้าดูแล พร้อมกันนี้ ให้สนับสนุนเคลื่อนย้ายกําลังพล เครื่องมือช่างและเครื่องสูบน้ํา เข้าแก้ปัญหาพื้นที่วิกฤตทันที เพื่อลดความเสียหายและบรรเทาความเดือดร้อนของประชาชน
โฆษก กห. เปิดเผยต่อว่า ขณะนี้ กห.โดยทุกเหล่าทัพ ได้กระจายกําลังพล กว่า 2,500 นาย รวมทั้งรถยนต์บรรทุกขนาดต่าง ๆและเครื่องมือช่าง เช่น รถขุดตัก รถบรรทุกติดปั้นจั่น เรือท้องแบน เรือชนิดต่าง ๆ และ อากาศยานไร้คนขับ ลงพื้นที่สนับสนุนช่วยเหลือประชาชนในพื้นที่ประสบอุทกภัยทั่วประเทศต่อเนื่องมา โดยช่วยแจ้งเตือนภัย และอพยพประชาชนในพื้นที่วิกฤตและขนย้ายสิ่งของมีค่าไปยังพื้นที่ปลอดภัย การแจกจ่ายสิ่งของยังชีพในพื้นที่ การจัดชุดแพทย์เคลื่อนที่ให้บริการเบื้องต้นแก่ผู้ประสบภัย การเปิดเส้นทางจากต้นไม้ที่ล้มกีดขวางเส้นทางสัญจร การจัดตั้งสะพานเร่งด่วนในเส้นทางที่ถูกตัดขาด และการจัดยานพาหนะอํานวยความสะดวกการสัญจร เป็นต้น
ขณะเดียวกัน หน่วยทหารในพื้นที่ ได้สนับสนุนเตรียมป้องกันพื้นที่เสี่ยง โดยนํากําลังพลและเครื่องมือช่าง ร่วมขุดลอกคูคลองและกําจัดสิ่งกีดขวางทางน้ํา การบรรจุกระสอบทรายทําพนังกั้นน้ําในพื้นที่เขตเมือง แหล่งโบราณสถานและพื้นที่สําคัญ รวมทั้งการเปิดทางน้ํา การเร่งระบายน้ําด้วยเครื่องสูบน้ําและเรือดันน้ํา ออกจากพื้นที่น้ําท่วมขังลงลําน้ําสายหลัก ทั้งนี้ ทุกเหล่าทัพ ยังคงเสริมกําลังและทํางานร่วมกับ กทม.และ จว.ปริมณฑลอย่างใกล้ชิด เพื่อร่วมกันดูแลป้องกันแก้ปัญหาน้ําท่วมและการบรรเทาความเดือดร้อนของประชาชนในพื้นที่ กทม.และปริมณฑลต่อเนื่องกันไป
รัฐบาลไทย-ข่าวทำเนียบรัฐบาล-ทะลุ 8 หมื่นล้าน! ไทยส่งออกมันสำปะหลังครึ่งแรกปี 65 เร่งบูรณาการ เกษตรกร - ผู้ประกอบการ - คู่ค้า ตปท. ผลักดันส่งออกครึ่งปีหลังเต็มศักยภาพ เพื่อบรรลุเป้าหมาย 1.3 แสนล้านบาท
วันอังคารที่ 30 สิงหาคม 2565
ทะลุ 8 หมื่นล้าน! ไทยส่งออกมันสําปะหลังครึ่งแรกปี 65 เร่งบูรณาการ เกษตรกร - ผู้ประกอบการ - คู่ค้า ตปท. ผลักดันส่งออกครึ่งปีหลังเต็มศักยภาพ เพื่อบรรลุเป้าหมาย 1.3 แสนล้านบาท
.....
รัฐบาลชื่นชมผลการส่งออกผลิตภัณฑ์มันสําปะหลัง ในครึ่งแรกของปี 2565 ได้แก่ มันเส้น มันอัดเม็ด แป้งดิบ แป้งแปรรูป และอื่น ๆ (กากมันและสาคู) ได้ปริมาณกว่า 6.7 ล้านตัน คิดเป็นมูลค่า 8.2 หมื่นล้านบาท เพิ่มขึ้นจากช่วงเดียวกันของปีก่อน 35.16% กําชับทุกฝ่ายเร่งบูรณาการความร่วมมือกับภาคเกษตรกร ผู้ประกอบการ และคู่ค้าต่างประเทศ พิจารณามาตรการส่งเสริมการส่งออกอย่างเต็มศักยภาพให้บรรลุเป้าหมาย 1.3 แสนล้านบาท
.
กรมการค้าต่างประเทศ หารือร่วมกับสมาคมการค้ามันสําปะหลังไทย สมาคมแป้งมันสําปะหลังไทย สมาคมโรงงานผลิตภัณฑ์มันสําปะหลังไทย และสมาคมโรงงานผู้ผลิตมันสําปะหลังภาคตะวันออกเฉียงเหนือ คาดว่าการส่งออกผลิตภัณฑ์มันสําปะหลังในครึ่งปีหลังจะเพิ่มขึ้น 4.25 ล้านตัน คิดเป็นมูลค่า 4.7 หมื่นล้านบาท ทําให้ภาพรวมตลอดทั้งปี 2565 มีปริมาณ 11 ล้านตัน มูลค่ากว่า 1.3 แสนล้านบาท เพิ่มขึ้น 6% เมื่อเทียบกับปี 2564 ซึ่งหากยอดส่งออกได้ตามที่คาดไว้จริง จะถือว่าสูงสุดในรอบ 15 ปี
.
อ่านเพิ่มเติม คลิก >>https://www.thaigov.go.th/news/contents/details/58531
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ. ร่วมภาคีเครือข่าย จัดประชุมระดับนานาชาติ “Asia-Pacific Youth Forum” ยกระดับแก้ไขปัญหาเอดส์ในเยาวชน เร่งยุติปัญหาเอดส์ในปี 2573
วันศุกร์ที่ 21 ตุลาคม 2565
สธ. ร่วมภาคีเครือข่าย จัดประชุมระดับนานาชาติ “Asia-Pacific Youth Forum” ยกระดับแก้ไขปัญหาเอดส์ในเยาวชน เร่งยุติปัญหาเอดส์ในปี 2573
รัฐมนตรีช่วยว่าการกระทรวงสาธารณสุข ร่วมเปิดการประชุมระดับนานาชาติ “Asia-Pacific Youth Forum” เปิดเวทีให้เยาวชนมีส่วนร่วมในการยกระดับแก้ไขปัญหาเอดส์ในเยาวชน นําไปสู่การยุติปัญหาเอดส์ให้หมดไปภายในปี 2573
วันนี้ (21 ตุลาคม 2565) ที่ โรงแรมฮอลิเดย์ อินน์ กรุงเทพมหานคร ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นางเอกสิริ ปิณฑะรุจิ อธิบดีกรมองค์การระหว่างประเทศ และ นายโทฟิก บักคาลิ รักษาการผู้อํานวยการ UNAIDS ประจําภูมิภาคเอเชียและแปซิฟิก ร่วมเปิดการประชุม Asia-Pacific Youth Forum: Putting Young Key Populations first to end AIDS by 2030 โดยมี นพ.ปรีชา เปรมปรี รองอธิบดีกรมควบคุมโรค ผู้แทนจากหน่วยงานภาครัฐ ผู้แทนเยาวชน และผู้แทนภาครัฐจากภูมิภาคเอเชียและแปซิฟิก 22 ประเทศ ได้แก่ ไทย บังกลาเทศ บรูไนดารุสซาลาม กัมพูชา จีน ฟิจิ อินเดีย อินโดนีเซีย อิหร่าน ญี่ปุ่น ลาว มาเลเซีย มองโกเลีย เมียนมาร์ เนปาล ปากีสถาน ปาปัวนิวกีนี ฟิลิปปินส์ สิงค์โปร์ ศรีลังกา ติมอร์-เลสเต และเวียดนาม เข้าร่วมประชุมทั้งแบบ on-site และ online รวม 75 คน
ดร.สาธิต กล่าวว่า กระทรวงสาธารณสุขได้ขับเคลื่อนการดําเนินงานเกี่ยวกับโรคเอดส์ในด้านต่างๆ ทั้งการพัฒนานวัตกรรมการตรวจวินิจฉัย, ขยายการให้บริการให้ครอบคลุมกลุ่มเป้าหมาย โดยเฉพาะเยาวชนซึ่งถือเป็นกําลังสําคัญในการพัฒนาประเทศ, การขจัดปัญหาความเหลื่อมล้ํา การตีตรา และการเลือกปฏิบัติ, ผลักดันการมีส่วนร่วมของสังคมในการกําหนดนโยบายและการให้บริการในทุกระดับ เพื่อรับมือกับปัญหาโรคเอดส์และนําไปสู่การยุติปัญหาเอดส์ให้หมดไปภายในปี 2573 ซึ่งจากข้อมูลของ UNAIDS พบว่าวัยรุ่นและเยาวชนทั่วโลกติดเชื้อเอชไอวีเพิ่มมากขึ้น ขณะที่ประมาณ 1 ใน 4 ของผู้ติดเชื้อเอชไอวีรายใหม่ในเอเชียและแปซิฟิกเป็นกลุ่มวัยรุ่น นอกจากนี้ ข้อมูลจากองค์การอนามัยโลก ระบุว่า เยาวชน 1 ใน 20 คน ติดเชื้อโรคติดต่อทางเพศสัมพันธ์ทุกปี
ดร.สาธิตกล่าวต่อว่า การประชุมวันนี้มุ่งเน้นที่จะรับฟังความคิดเห็นและเปิดโอกาสให้เยาวชนได้มีส่วนร่วมในการขับเคลื่อนการยุติปัญหาเอดส์ ซึ่งในการประชุมเมื่อวานนี้ มีผู้แทนเยาวชนในภูมิภาคเอเชียและแปซิฟิกกว่า 22 ประเทศ ได้ร่วมกันสะท้อนปัญหาและแลกเปลี่ยนประสบการณ์ รวมทั้งระดมความคิดเห็นเพื่อปิดช่องว่างและแก้ไขปัญหาเอดส์ในกลุ่มเยาวชน โดยมีข้อคิดเห็นที่น่าสนใจ อาทิ เสริมสร้างการมีส่วนร่วมและความเป็นผู้นําของคนหนุ่มสาวในการตอบสนองต่อเอชไอวี, เน้นการสื่อสาร/รณรงค์ให้ความรู้เกี่ยวกับโปรแกรมเอชไอวี, สิทธิทางเพศและสิทธิอนามัยเจริญพันธุ์สําหรับเยาวชน, จัดให้มีการเข้าถึงบริการเอชไอวีอย่างเท่าเทียมและสะดวกรวมถึงในพื้นที่ชนบท, ปรับปรุงบริการให้ทันสมัย, ปฏิรูปความเชื่อเพื่อจัดการกับปัญหาการตีตราและการเลือกปฏิบัติในครอบครัวและสถานศึกษา, ลงทุนในการเสริมสร้างความเข้มแข็งและความยั่งยืนขององค์กรที่นําโดยเยาวชน เป็นต้น ขณะที่ผู้แทนจากภาครัฐที่ร่วมอภิปราย ได้แสดงความมุ่งมั่นและนําเสนอความพยายามในการปกป้องคนรุ่นใหม่ให้ปลอดภัยจากเชื้อเอชไอวีและผลกระทบอื่นๆ และมุ่งหวังว่าเครือข่ายเยาวชนในภูมิภาคเอเชียและแปซิฟิก จะเป็นพลังสําคัญในการขับเคลื่อนแก้ไขปัญหาเอดส์ โดยไม่ทิ้งใครไว้ข้างหลัง
************************************************** 21 ตุลาคม 2565